Այս գիրքը, ասես, սկսել եմ գրել, երբ դեռ ծնված չէի, երբ դեռ իմ ապուպապերն էլ ծնված չէին: Շարունակել եմ գրել մանկական աշխարհատես օրերին, դաշտ ու ձորերում, արևի ու աստղերի ներքո: Երբ արդեն ուսանող էի, աչքերիս մեջ էի պահում ու հոգուս, լեզվիս վրա` չկար: Երբ սկսեցի գրել երազում և հարթմնի տեսա, որ ուշացել եմ ինքս ինձնից, տեսա, որ երբեք չեմ ավարտի՝ անընդհատ ու անվերջ կգրեմ: Ու որոշեցի ընդհատել ու հրատարակել այսպես: